ai4bharat/Pralekha huggingface dataset:
રસાયણ અને ખાતર મંત્રાલય
સીસીઇએએ ફોસ્ફેટિક અને પોટાશિક  ખાતર માટે કિંમતોમાં વધારો મંજૂર કર્યો, જે માટે 20.5.2021ના રોજ જાહેર થયેલી અધિસૂચના સંપૂર્ણ વર્ષ 2021-22માં લાગુ રહેશે
સરકારે ડીએપીના ભાવમાં આંતરરાષ્ટ્રીય સ્તરે વધારો ઓફસેટ કરવા વિશેષ વનટાઇમ પેકેજ તરીકે થેલીદીઠ સબસિડી વધારીને રૂ. 438 કરી
3 સૌથી વધુ ઉપયોગ થતા એનપીકે ગ્રેડ ના ખાતરો માટે સબસિડી થેલીદીઠ રૂ. 100 વધી
પોષક દ્રવ્યો આધારિત સબસિડી  યોજના અંતર્ગત પહેલી વાર પોટાશમાંથી પ્રાપ્ત મોલાસીસ ને લાવવામાં આવ્યું
આ નિર્ણયથી ભારતની પોટાશ આધારિત ખનીજ ની 42 એલએમટીથી વધારેની 100 ટકા આયાત પરની નિર્ભરતા ઘટશે
આ નિર્ણયથી શેરડીના ખેડૂતો અને ખાંડની મિલોની આવક વધશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત આર્થિક બાબતો પરની મંત્રીમંડળીય સમિતિ એ ફોસ્ફેટિક અને પોટાશિક  ખાતરોની કિંમતોમાં વધારાને મંજૂરી આપી હતી, જેની અધિસૂચના તારીખ 20.5.2021ના રોજ બહાર પાડવામાં આવી હતી, જે 1.10.2021થી 31.3.2022 સુધી સંપૂર્ણ વર્ષ 2021-22 માટે લાગુ રહેશે.
આંતરરાષ્ટ્રીય સત્રે ડાયએમોનિયમ ફોસ્ફેટ ના ભાવમાં વધારાનું વહન કેન્દ્ર સરકાર કરશે. કેન્દ્ર સરકારે ડીએપીની થેલીદીઠ સબસિડી વધારીને રૂ. 438 કરવાનો નિર્ણય લીધો છે, જે વિશેષ વનટાઇમ પેકેજ છે. પરિણામે ખેડૂતોને ડીએપી અગાઉની કિંમતે મળી શકશે.
ત્રણ સૌથી વધુ ઉપયોગ થતા એનપીકે ગ્રેડ  ખાતરોના ઉત્પાદન માટે કાચા માલની કિંમતોમાં આંતરરાષ્ટ્રીય સ્તરે વધારાનું વહન કેન્દ્ર સરકાર આ એનપીકે ગ્રેડના ખાતરની થેલીદીઠ સબસિડી રૂ. 100 વધારીને કરશે, જે વિશેષ વનટાઇમ પેકેજ છે. પરિણામે ખેડૂતોને આ ખાતરો વાજબી કિંમતે મળી શકશે.
કેન્દ્ર સરકાર પોષક દ્રવ્યો આધારિત સબસિડી  યોજના અંતર્ગત પહેલી વાર પોટાશમાંથી પ્રાપ્ત મોલાસીસ ને લાવી છે. પીડીએમના વપરાશની શરૂઆત વર્ષ 2010માં થયા પછી પહેલી વાર આવું થયું છે. એનો આશય ખાંડની મિલો દ્વારા આડપેદાશ સ્વરૂપે એના ઉત્પાદનને વેગ આપવાનો છે. આ ખાતર PDM-0:0:14.5:0 તરીકે ઓળખાય છે.
આ નિર્ણયથી ભારતની પોટાશ આધારિત ખનીજ એટલે કે એમઓપીની 42 એલએમટીથી વધારેની 100 ટકા આયાત પરની નિર્ભરતામાં ઘટાડો થવાની અપેક્ષા છે. આ આયાત પર દર વર્ષે સરકારને આશરે રૂ. 7,160 કરોડનો ખર્ચ થાય છે. આ નિર્ણયથી શેરડીનાં ખેડૂતો અને ખાંડની મિલોની આવક વધવાની સાથે ખેડૂતોને ખાતર કંપનીઓ દ્વારા રૂ. 600થી રૂ. 800ના દરે વેચાતી 50 કિલોગ્રામની થેલીદીઠ રૂ. 73ની સબસિડી મળશે.
કેન્દ્ર સરકાર પીડીએમ પર સબસિડી સ્વરૂપે વર્ષે રૂ. 156 કરોડ  ખર્ચ કરશે અને રૂ. 562 કરોડનું વિદેશી હૂંડિયામણ બચાવશે એવી અપેક્ષા છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 237
પ્રધાનમંત્રીનું કાર્યાલય
પ્રધાનમંત્રી 2 માર્ચના રોજ ‘મેરિટાઇમ ભારત સંમેલન 2021’નું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 2 માર્ચ 2021ના રોજ વીડિયો કોન્ફરન્સિંગના માધ્યમથી ‘મેરિટાઇમ ભારત સંમેલન 2021’નું ઉદ્ઘાટન કરશે.
મેરિટાઇમ ભારત સંમેલન 2021 વિશે
મેરિટાઇમ ભારત શિખર મંત્રણા 2021નું આયોજન બંદરો, જહાજ અને જળમાર્ગ મંત્રાલયના ઉપક્રમે વર્ચ્યુઅલ પ્લેટફોર્મ www.maritimeindiasummit.in પર 2 માર્ચથી 4 માર્ચ 2021 દરમિયાન કરવામાં આવી રહ્યું છે.
આ સંમેલનમાં ભારતના સમુદ્રી ક્ષેત્ર માટે આગામી દાયકા માટે ભાવિ માર્ગની રૂપરેખાની પરિકલ્પના કરવામાં આવશે અને વૈશ્વિક સમુદ્રી ક્ષેત્રમાં ભારતને અગ્ર મોરચે લઇ જવાની દિશામાં કામ કરવામાં આવશે. કેટલાક દેશોના પ્રતિષ્ઠિત વક્તાઓ આ સંમેલનમાં ઉપસ્થિત રહેશે અને ભારતીય સમુદ્રી ક્ષેત્રમાં વ્યાવસાયિક તકો અને રોકાણોની સંભાવના અંગે અન્વેષણ કરશે તેવી અપેક્ષા રાખવામાં આવે છે. આ ત્રણ દિવસીય સંમેલનમાં ડેન્માર્ક ભાગીદાર દેશ છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતે વધુ એક સીમાચિહ્ન પ્રાપ્ત કર્યું – એક જ દિવસમાં સર્વાધિક પરીક્ષણો કર્યાં
છેલ્લા 24 કલાકમાં 10.5 લાખથી વધુ લોકોનું કોવિડનું પરીક્ષણ કરવામાં આવ્યું
તમામ રાજ્યો/ કેન્દ્ર શાસિત પ્રદેશો WHOની સલાહ અનુસાર પ્રત્યેક દસ લાખની વસ્તીએ દૈનિક સરેરાશ 140 પરીક્ષણો કરતાં વધુ સંખ્યામાં પરીક્ષણો કરી રહ્યાં છે
કોવિડ-19 સામેની લડાઇમાં ભારતે એક મહત્વપૂર્ણ સીમાચિહ્ન પાર કર્યું છે. દેશમાં આજદિન સુધીમાં પહેલી વખત એક જ દિવસમાં સર્વાધિક એટલે કે 10.5 લાખ કરતાં વધારે કોવિડના પરીક્ષણો કરવામાં આવ્યા છે.
છેલ્લા 24 કલાકમાં 10,55,027 પરીક્ષણો સાથે ભારતે એક જ દિવસમાં 10 લાખ કરતાં વધુ સેમ્પલના પરીક્ષણો કરવાની પોતાની રાષ્ટ્રીય નિદાનની ક્ષમતા વધુ મજબૂત બનાવી છે.
આ સિદ્ધિ સાથે, અત્યાર સુધીમાં કુલ પરીક્ષણોનો આંકડો 4.14 કરોડ કરતાં વધારે  થઇ ગયો છે. કોવિડ-19ની વૈશ્વિક પરિસ્થિતિના સંદર્ભને ધ્યાનમાં રાખીને કેન્દ્ર દ્વારા, સતત રાજ્યો/ કેન્દ્ર શાસિત પ્રદેશોની સરકારો સાથે સંકલન સાથીને “ટેસ્ટ, ટ્રેક અને ટ્રીટ”ની સંભાળની વ્યૂહનીતિની પરિકલ્પના કરીને તેનો સતત અમલ કરવામાં આવી રહ્યો છે. સઘન પરીક્ષણના મજબૂત આધારસ્તંભથી શરૂઆત કરીને, પોઝિટીવ કેસોનું વહેલી તકે નિદાન કરવામાં આવી રહ્યું છે, જેના કારણે તેમના સંપર્કોને સમયસર અને અસરકારક રીતે ટ્રેસ કરવાનું શક્ય બન્યું છે અને ટ્રેસ કરવાનું સુનિશ્ચિત થઇ શકે છે. ત્યારબાદ હળવા અને મધ્યમ લક્ષણો ધરાવતા કેસોને હોમ આઇસોલેશનમાં રાખવામાં આવે છે જ્યારે તીવ્ર અને ગંભીર સ્થિતિ ધરાવતા દર્દીઓને હોસ્પિટલમાં દાખલ કરવામાં આવે છે.
પરીક્ષણની ક્ષમતામાં પ્રચંડ વૃદ્ઘિ અને કુલ પરીક્ષણોની વિપુલ સંખ્યાના પરિણામે પ્રત્યેક દસ લાખની વસ્તીએ પરીક્ષણોની સંખ્યામાં વધારો થયો છે. આજે આ આંકડો વધીને 30,044 થઇ ગયો છે.
WHO દ્વારા “કોવિડ-19ના સંદર્ભમાં જાહેર આરોગ્યના સમાયોજન માટે જાહેર આરોગ્ય ધોરણો અને સામાજિક માપદંડો” શીર્ષક સાથે આપવામાં આવેલા માર્ગદર્શનમાં સલાહ આપવામાં આવી છે કે, કોવિડ-19ના શંકાસ્પદ કેસોનું વ્યાપક સર્વેલન્સ કરવું જોઇએ. WHO દ્વારા સલાહ આપવામાં આવી છે કે, દેશમાં પ્રત્યેક દસ લાખની વસ્તીએ દૈનિક સરેરાશ 140 પરીક્ષણો થવા જોઇએ. અન્ય એક સિદ્ધિ તરીકે, તમામ રાજ્યો/ કેન્દ્ર શાસિત પ્રદેશોમાં દૈનિક સરેરાશ પરીક્ષણનો આંકડો WHO દ્વારા સૂચવવામાં આવેલા આંકડા કરતાં વધુ થઇ ગયો છે. કેટલાક રાજ્યોની બહેતર કામગીરીના પરિણામે રાષ્ટ્રીય સરેરાશની સરખામણીએ ત્યાં ઓછો પોઝિટીવિટી દર નોંધાયો છે.
પરીક્ષણની વ્યૂહનીતિના ભાગરૂપે રાષ્ટ્રીય લેબોરેટરીના નેટવર્કમાં પણ સતત વિસ્તરણ કરવામાં આવી રહ્યું છે. આજે, દેશમાં 1003 સરકારી ક્ષેત્રની લેબોરેટરી અને 580 ખાનગી ક્ષેત્રની લેબોરેટરી સાથે કુલ 1583 લેબોટેરરીમાં કોવિડના પરીક્ષણ માટે સુવિધા પૂરી પાડવમાં આવી રહી છે. તેની વિગતો નીચે દર્શાવ્યા અનુસાર છે:
• રીઅલ-ટાઇમ RT PCR આધારિત પરીક્ષણની લેબોરેટરી: 811 
• TrueNat આધારિત પરીક્ષણની લેબોરેટરી: 651 
• CBNAAT આધારિત પરીક્ષણની લેબોરેટરી: 121 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
મંત્રીમંડળ
મંત્રીમંડળે ખગોળશાસ્ત્રમાં વૈજ્ઞાનિક અને તકનીકી સહયોગ વિકસાવવા ભારત અને સ્પેન વચ્ચેના સમજૂતી કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ખગોળશાસ્ત્ર ક્ષેત્રમાં વૈજ્ઞાનિક અને તકનીકી સહયોગ વિકસાવવા બેંગલુરૂની ઇન્ડિયન ઈન્સ્ટિટ્યુટ ઓફ એસ્ટ્રોફીઝીક્સ  અને ઇન્સ્ટીટ્યુટો ડી એસ્ટ્રોફીસીકા ડી કાનરિયાસ  અને ગ્રાનટીકાન, એસ.એ. , સ્પેનની વચ્ચે સમજૂતી કરાર  પર હસ્તાક્ષરને મંજૂરી આપી છે.
આ એમઓયુ હેઠળ હાથ ધરવામાં આવનારી પ્રવૃત્તિઓ  નવા વૈજ્ઞાનિક પરિણામો તરફ દોરી જશે;  નવી તકનીકીઓ;  વૈજ્ઞાનિક ક્રિયાપ્રતિક્રિયા અને તાલીમ દ્વારા ક્ષમતા નિર્માણ;  સંયુક્ત વૈજ્ઞાનિકક પ્રોજેક્ટ વગેરે.
એમઓયુ અંતર્ગત સંયુક્ત સંશોધન પ્રોજેક્ટ્સ, તાલીમ કાર્યક્રમો, પરિષદો, પરિસંવાદો વગેરે બધા લાયકાત ધરાવતા વૈજ્ઞાનિકો, વિદ્યાર્થીઓ અને તકનીકી વૈજ્ઞાનિકો માટે ખુલ્લા રહેશે અને વૈજ્ઞાનિક યોગ્યતા અને અનુભવના આધારે સંપૂર્ણ ટેકો આપવામાં આવશે. વિભાજિત ટેલિસ્કોપ તકનીકોનો વિકાસ તેમજ રોબોટિક ટેલિસ્કોપ્સ અને અન્ય ભાવિ સંભવિત વિશિષ્ટ સહયોગનો વિકાસ થશે.
SD/GP/BT
(
ગૃહ મંત્રાલય
દુકાનો ખોલવાની મંજૂરી બાબતે ગૃહ મંત્રાલયની સ્પષ્ટતા
કેન્દ્રીય ગૃહ મંત્રાલયે લૉકડાઉનના પગલાં દરમિયાન દુકાનો ખોલવાની મંજૂરી આપવા બાબતે સંકલિત સુધારેલી માર્ગદર્શિકામાં સુધારા અંગે ગઇકાલે આદેશ બહાર પાડ્યો હતો.

આ આદેશમાં જણાવવામાં આવ્યું છે કે:
- ગ્રામીણ વિસ્તારોમાં શોપિંગ મોલ સિવાય તમામ દુકાનો ખુલ્લી રાખવાની મંજૂરી છે.
- શહેરી વિસ્તારોમાં તમામ એકલ દુકાનો, પડોશમાં આવેલી દુકાનો અને રહેણાક પરિસરોમાં આવેલી દુકાનો ખુલ્લી રાખવાની મંજૂરી આપવામાં આવી છે. બજાર/ બજાર પરિસરોમાં આવેલી દુકાનો અને શોપિંગ મોલમાં આવેલી દુકાનોને ખુલ્લી રાખવાની મંજૂરી નથી.
આથી સ્પષ્ટતા કરવામાં આવે છે કે, ઇ-કોમર્સ કંપનીઓ દ્વારા માત્ર મંજૂરી આપવામાં આવેલી આવશ્યક ચીજવસ્તુઓ વેચાણ ચાલુ રાખી શકાશે.
અહીં વધુમાં સ્પષ્ટતા કરવામાં આવે છે કે, દારુ અને અન્ય ચીજવસ્તુઓનું વેચાણ કોવિડ-19 વ્યવસ્થાપન માટે નિર્દિષ્ટ રાષ્ટ્રીય દિશાનિર્દેશોમાં હજુ પણ પ્રતિબંધિત રહેશે.
સંકલિત સુધારેલી માર્ગદર્શિકામાં જણાવ્યા અનુસાર, આ દુકાનો ગ્રામીણ અથવા શહેરી વિસ્તારોમાં જ્યાં પણ સંબંધિત રાજ્ય/ કેન્દ્ર શાસિત પ્રદેશ દ્વારા ચેપગ્રસ્ત ઝોન જાહેર કરવામાં આવ્યા હોય ત્યાં ખુલ્લી રાખવાની મંજૂરી આપવામાં આવી નથી.
GP/DS
(
આવાસ અને ગરીબી ઉન્મૂલન મંત્રાલય
બેંગલોર મેટ્રો રેઈલ પ્રોજેકટ ફેઝ 2એ અને ફેઝ 2બીને કેબિનેટની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્ર સરકારની કેબિનેટે કુલ 58.19 કિ.મી.ના બેંગ્લોર મેટ્રો રેઈલ પ્રોજેકટ ફેઝ 2 A  અને ફેઝ 2 B  ને મંજૂરી આપી છે. આ પ્રોજેકટ પૂર્ણ કરવાનો કુલ ખર્ચ રૂ. 14,788.101 કરોડ થશે.
આ પ્રોજેકટનુ અમલીકરણ થવાથી બેંગલોરને જેની ખૂબ આવશ્યકતા છે તેવી વધારાની જાહેર પરિવહનની માળખાકીય સુવિધા ઉપલબ્ધ થશે.
ઉદ્દેશોઃ
સઘન વિકાસ, ખાનગી વાહનોની સંખ્યામાં વધારા તથા શહેરમાં વ્યાપક બાંધકામને કારણે પ્રવાસનની માળખાકીય સુવિધાઓ અને ઔદ્યોગિક પ્રવૃત્તિઓ ઉપર દબાણ અનુભવતી બેંગલૂરૂની શહેરી પરિવહન વ્યવસ્થા આ પ્રોજેકટથી વધુ કાર્યક્ષમ બનશે અને લોકોને સલામત, સુરક્ષિત, ભરોસાપાત્ર અને આરામદાયક જાહેર પરિવહન વ્યવસ્થા પ્રાપ્ત થશે.
આ મેટ્રો પ્રોજેકટ એ શહેરી પરિવહનની પરંપરાગત પધ્ધતિની તુલનામાં એક નવતર વ્યવસ્થા છે. આ પ્રોજેકટમાં અન્ય શહેરી પરિવહન પધ્ધતિની સાથે એક કાર્યક્ષમ અને અસરકારક પધ્ધતિથી સંકલનનો સમાવેશ થાય છે, જે ડિઝાઈનિંગ, ટેકનોલોજી અને સંસ્થાકીય વ્યવસ્થાપનની નવતર પધ્ધતિઓથી શક્ય બનશે.
મંત્રીમંડળ
યુરોપીયન સંઘ વૈકલ્પિક રોકાણ ફંડ મેનેજર નિર્દેશક  અદ્યતન કરવા માટે SEBI અને યુનાઇટેડ કિંગડમના ફાઇનાન્સિઅલ કન્ટક્ટ ઑથોરિટી  વચ્ચે સમજૂતી કરારને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે યુરોપીયન સંઘ વૈકલ્પિક રોકાણ ફંડ મેનેજર નિર્દેશક ને અદ્યતન કરવા માટે SEBI અને યુનાઇટેડ કિંગડમના ફાઇનાન્સિઅલ કન્ટક્ટ ઓથોરિટી  વચ્ચે સમજૂતી કરાર પર હસ્તાક્ષર કરવા માટે સિક્યુરિટિઝ એન્ડ એક્સચેન્જ બોર્ડ ઓફ ઇન્ડિયા ના પ્રસ્તાવને મંજૂરી આપી છે. 31 જાન્યુઆરી 2020થી યુરોપિયન સંઘમાંથી યુકે બહાર નીકળી ગયું હોવાના અનુસંધાનમાં આ મંજૂરી આપવામાં આવી છે.
મુખ્ય પ્રભાવ
યુકે 31 જાન્યુઆરી 2020થી ઇયુમાંથી બહાર નીકળી ગયું છે. યુકેના FCA દ્વારા SEBIને જણાવવામાં આવ્યું હતું કે, યુકે હવે યુરોપિયન સંઘ માંથી બહાર નીકળે તેની નિર્ધારિત તારીખ પહેલાં સુધારેલા સમજૂતી કરાર પર હસ્તાક્ષર કરવામાં નહીં આવે તો ટ્રાન્ઝિશનલ પગલાં ઉપલબ્ધ રહેશે નહીં અને SEBIને વિનંતી કરી હતી કે, શક્ય હોય એટલી વહેલી તકે સુધારેલા સમજૂતી કરાર પર હસ્તાક્ષર કરવામાં આવે. જેમકે, આ પ્રસ્તાવ અપેક્ષિત નથી અથવા ભારતમાં રોજગારી પર તેની અસર પાડવાનો તેમાં કોઇ આશય નથી.
પૃષ્ઠભૂમિ
ઇયુ અને બિન ઇયુ સત્તામંડળો વચ્ચે પૂરતા પ્રમાણમાં દેખરેખ સહકાર કરારો સ્થાપિત કરવાની જરૂરિયાતને અનુલક્ષીને યુરોપીયન સંઘ વૈકલ્પિક રોકાણ ફંડ મેનેજર નિર્દેશક  અંતર્ગત SEBIને ઇયુ/યુનાઇડેટ કિંગડમના ફાઇનાન્સિઅલ કન્ડક્ટ સત્તામંડળ , સહિત યુરોપિયન આર્થિક ક્ષેત્રોના 27 સિક્યુરિટી નિયામક સભ્યો સાથે 28 જુલાઇ 2014ના રોજ દ્વિપક્ષીય સમજૂતી કરાર પર હસ્તાક્ષર થયા હતા. ઇયુમાંથી બહાર નીકળી જવાના યુકેના પ્રસ્તાવના સંદર્ભમાં FCA દ્વારા SEBIનું ધ્યાન દોરવામાં આવ્યું હતું કે, SEBI અને FCA વચ્ચે AIFMD સંબંધિત વર્તમાન સમજૂતી કરાર કે હાલમાં ઇયુના કાયદાને અનુરૂપ છે તે યુકેમાં હવે સીધો અમલમાં રહેશે નહીં જેથી ઇયુના કાયદાના બદલે યુકેના સંબંધિત કાયદાઓ બદલીને AIFMDમાં યોગ્ય સુધારો કર્યા પછી સુધારેલા સમજૂતી કરાર પર હસ્તાક્ષર કરવાનું સૂચન કર્યું.
SD/DS/GP/RP
(Visitor Counter : 144
ગૃહ મંત્રાલય
રાષ્ટ્રીય પુરસ્કાર પોર્ટલ શરૂ થયું, વિવિધ પુરસ્કારો માટે નામાંકન ખુલ્યા
સરકાર દ્વારા રાષ્ટ્રીય પુરસ્કારોમાં પારદર્શિતા સુનિશ્ચિત કરવા અને ભારત સરકારના વિવિધ મંત્રાલયો/વિભાગો/એજન્સીના તમામ પુરસ્કારોને એક મંચ હેઠળ એકસાથે લાવવા અને જાહેર ભાગીદારી  નક્કી કરવા એક સામાન્ય રાષ્ટ્રીય પુરસ્કાર પોર્ટલ  વિકસાવવામાં આવ્યું છે. આ પોર્ટલ દરેક નાગરિક અથવા સંસ્થાને ભારત સરકાર દ્વારા સ્થાપિત વિવિધ પુરસ્કારો માટે વ્યક્તિઓ/સંસ્થાઓને નોમિનેટ કરવાની સુવિધા આપે છે.
હાલમાં, નીચેના પુરસ્કારો માટે નામાંકન/સુચનાઓ ખુલ્લી છે:
પદ્મ પુરસ્કાર- છેલ્લી તારીખ 15/09/2022 છે
ડિજિટલ ઈન્ડિયા એવોર્ડ્સ 2022- છેલ્લી તારીખ 15/09/2022 છે
વનીકરણમાં શ્રેષ્ઠતા માટે રાષ્ટ્રીય પુરસ્કાર 2022- છેલ્લી તારીખ 30/09/2022 છે
રાષ્ટ્રીય ગોપાલ રત્ન એવોર્ડ 2022- છેલ્લી તારીખ 30/09/2022 છે
રાષ્ટ્રીય જળ પુરસ્કાર 2022- છેલ્લી તારીખ 15/09/2022 છે
નારી શક્તિ પુરસ્કાર 2023- છેલ્લી તારીખ 31/10/2022 છે
સુભાષ ચંદ્ર બોઝ આપ પ્રબંધન પુરસ્કાર 2023- છેલ્લી તારીખ 30/09/2022 છે
જીવન રક્ષા પદક - છેલ્લી તારીખ 30/09/2022 છે
વધુ વિગતો અને નામાંકન માટે, કૃપા કરીને રાષ્ટ્રીય પુરસ્કાર પોર્ટલ ની મુલાકાત લો.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 269
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 439 ડોઝ આપવામાં આવ્યા છે
ભારતનો સક્રિય કેસલોડ હાલમાં 25,178 છે
સક્રિય કેસ 0.06% છે
રિકવરી રેટ હાલમાં 98.76% છે
છેલ્લા 24 કલાકમાં 3,861 રિકવરી સામે કુલ રિકવરી વધીને 4,44,14,599 થઈ છે
છેલ્લા 24 કલાકમાં 1,839 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.77 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 73,760 ટેસ્ટ કરવામાં આવ્યા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 83
મહિલા અને બાળ વિકાસ મંત્રાલય
આંગણવાડી સેવાઓમાં આધારનું મહત્વ
આંગણવાડી સેવાઓ હેઠળના લાભાર્થીઓને આધારના આધારે ઓળખવામાં આવે છે, જેનો ઉપયોગ સેવાઓ અથવા લાભોની ડિલિવરી માટે ઓળખ દસ્તાવેજ તરીકે થાય છે જે પારદર્શિતા અને કાર્યક્ષમતા લાવે છે અને લાભાર્થીઓને તેમના હક મેળવવા માટે સક્ષમ બનાવે છે. આધાર કાર્ડ ધરાવતા ન હોય તેવા લાભાર્થીઓને આધાર કાર્ડ મેળવવા માટે ક્ષેત્રના કાર્યકર્તાઓ દ્વારા મદદ કરવામાં આવે છે. ત્યાં સુધી, તેમને વૈકલ્પિક ઓળખ દસ્તાવેજના આધારે સેવાઓ પૂરી પાડવામાં આવે છે.
ભારત સરકાર દ્વારા તમામ COVID-19 રસીકરણ કેન્દ્રો પર કોવિડ-19 રસીકરણનો લાભ લેવા માટે નીચેના પ્રકારના ફોટો આઈડી કાર્ડને મંજૂરી આપવામાં આવી છે, જેથી લોકો COVID-19 રસીકરણનો લાભ લઈ શકે તે માટે ફોટો ઓળખના પુરાવાઓની મોટી યાદી ઉપલબ્ધ છે. Cowin પોર્ટલ પર નોંધણી માટે 18 વર્ષથી વધુ ઉંમરના નાગરિકો દ્વારા નીચેના નવ ફોટો ઓળખ દસ્તાવેજોનો ઉપયોગ કરી શકાય છે.
1. આધાર કાર્ડ
2. ડ્રાઈવીંગ લાયસન્સ
3. પાન કાર્ડ
4. પાસપોર્ટ
5. પેન્શન પાસબુક
6. NPR સ્માર્ટ કાર્ડ
7. મતદાર ID 
8. યુનિક ડિસેબિલિટી આઇડેન્ટિફિકેશન કાર્ડ 
9. ફોટો સાથેનું રેશન કાર્ડ
Cowin પોર્ટલ પર નોંધણી માટે 15-18 વર્ષની વયના નાગરિકો દ્વારા નીચેના 6 ફોટો ઓળખ દસ્તાવેજોનો ઉપયોગ કરી શકાય છે:
1. આધાર કાર્ડ
2. પાન કાર્ડ
3. પાસપોર્ટ
4. યુનિક ડિસેબિલિટી આઇડેન્ટિફિકેશન કાર્ડ 
5. ફોટો સાથેનું રેશન કાર્ડ
6. વિદ્યાર્થી ફોટો આઈડી કાર્ડ
રાષ્ટ્રીય COVID-19 રસીકરણ કાર્યક્રમ હેઠળ, વિશેષ સત્રો દ્વારા નિયત ઓળખ કાર્ડ  વગરની વ્યક્તિઓને રસીકરણની સુવિધા આપવાની જોગવાઈ છે જ્યાં રસીકરણ વિશેષ પ્રક્રિયા હેઠળ રસી આપનાર દ્વારા સાઇટ પર નોંધણી દ્વારા 100% રસીકરણ કરવામાં આવે છે. ભારત સરકારે મે 2021માં તમામ રાજ્યો/કેન્દ્રશાસિત પ્રદેશો સાથે 'COVID-19 નિર્ધારિત ઓળખ કાર્ડ વિના વ્યક્તિઓનું કો-વિન દ્વારા રસીકરણ' સંબંધિત સ્ટાન્ડર્ડ ઓપરેટિંગ પ્રક્રિયા  શેર કરી છે.
4થી ફેબ્રુઆરી, 2022ના રોજ, કુલ ડોઝમાંથી 48.78% મહિલાઓને આપવામાં આવી હતી જે દેશની વસ્તીમાં મહિલાઓના અંદાજિત પ્રમાણ જે 48% છે.
વૈકલ્પિક ઓળખ દસ્તાવેજના આધારે લાભાર્થીઓને સેવાઓ પૂરી પાડવામાં આવે છે, પછી ભલે તેઓ પાસે આધાર કાર્ડ ન હોય.
આ માહિતી કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબિન ઈરાની દ્વારા આજે રાજ્યસભામાં એક લેખિત જવાબમાં આપવામાં આવી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 246
નાણા મંત્રાલય
જી-20 હેઠળ પીપલ્સ રિસ્પોન્સિબિલિટી પ્રોગ્રામ: કરન્સી ચેસ્ટ ગુજરાતમાં સિક્કા અને નોટ એક્સચેન્જ મેળાનું આયોજન કરાયું
નાણા મંત્રીઓ અને સેન્ટ્રલ બેંક ગવર્નન્સ  ની ત્રીજી મીટિંગ અને ભારતના G20ના નેજા હેઠળ 14-18 જુલાઈ 2023 દરમિયાન યોજાનારી ફાઇનાન્સ અને સેન્ટ્રલ બેંક રિપ્રેઝન્ટેટિવ્સ  ની ત્રીજી મીટિંગ પહેલા સામાન્ય લોકોમાં વ્યાપક જાગૃતિ પ્રેસિડેન્સી અને તેમની ભાગીદારી વધારવા માટે રિઝર્વ બેંક ઓફ ઈન્ડિયા, અમદાવાદ દ્વારા લોકભાગીદારીના કાર્યક્રમોનું આયોજન કરવામાં આવ્યું હતું.
સામાન્ય જનતાને ચલણ સંબંધિત સેવાઓની સુવિધાજનક સુલભતા અને છેલ્લા માઈલની ઉપલબ્ધતા સુનિશ્ચિત કરવા માટે બેંકો દ્વારા સિક્કાઓનું વિતરણ અને ગંદી અને ફાટેલી નોટોનું વિનિમય એ ભારતીય રિઝર્વ બેંક માટે મહત્ત્વપૂર્ણ ક્ષેત્ર છે. તેથી, ગ્રાહક સેવામાં સુધારો કરવા તેમજ આગામી G20 ઇવેન્ટ્સ વિશે જાગૃતિ વધારવાના બે ઉદ્દેશ્યોને હાંસલ કરવા સહભાગી કાર્યક્રમોના ભાગ રૂપે સિક્કા અને નોટ વિનિમય મેળાઓનું આયોજન કરવામાં આવ્યું હતું.
આ દિશામાં, રિઝર્વ બેંક ઓફ ઈન્ડિયા, અમદાવાદના અધિકારક્ષેત્ર હેઠળની કરન્સી ચેસ્ટ-હોલ્ડિંગ બેંકો દ્વારા નીચેના કાર્યક્રમોનું આયોજન કરવામાં આવ્યું હતું:-
 અમદાવાદ/ગાંધીનગર ખાતે 01 જુલાઈ, 2023 થી 13 જુલાઈ, 2023 દરમિયાન દસ બેંકો  દ્વારા સિક્કા અને નોટ વિનિમય મેળાનું આયોજન કરવામાં આવ્યું હતું.
 અમદાવાદ કોર્પોરેશન વિસ્તારની તમામ 159 કરન્સી ચેસ્ટ દ્વારા 10મી જુલાઈ 2023ના રોજ સિક્કા અને નોટો વિનિમય મેળાનું આયોજન કરવામાં આવ્યું હતું.
 ICICI બેંક દ્વારા 11 જુલાઈ, 2023ના રોજ અક્ષરધામ મંદિર પાસે એક મોબાઈલ વાન જનતા પાસેથી મળેલી ગંદી અને ફાટેલી નોટોના વિતરણ અને વિનિમય માટે તૈનાત કરવામાં આવી છે.
બેંકોએ ઈવેન્ટ દરમિયાન લોકોના જબરદસ્ત પ્રતિસાદ વિશે માહિતી આપી હતી. અમદાવાદ/ગાંધીનગરમાં મેળાઓનું આયોજન કરતી દસ બેંકોએ ₹10.17 લાખની કુલ કિંમતની 5.26 લાખનું વિતરણ કર્યું હતું અને 32.81 હજાર ગંદી અને ફાટેલી નોટો એક્સચેન્જ કરી હતી. અક્ષરધામ મંદિર પાસે ઉભેલી મોબાઈલ વાન દ્વારા 300 થી વધુ ગ્રાહકોને 42.50 હજાર સિક્કાઓનું વિતરણ કરવામાં આવ્યું હતું અને ₹13.65 હજારની કિંમતની ગંદી અને ફાટેલી નોટો બદલાઈ હતી અને દરેક ગ્રાહકને G20 કીટનું વિતરણ પણ કરવામાં આવ્યું હતું.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 74
પ્રધાનમંત્રીનું કાર્યાલય
પ્રધાનમંત્રી શ્રીએ યુનેસ્કોની વર્લ્ડ હેરિટેજ સૂચિમાં હોયસાલાના પવિત્ર સમૂહોના સમાવેશની પ્રશંસા કરી
પ્રધાનમંત્રી શ્રી નરેન્દ્ર મોદીએ યુનેસ્કોની વર્લ્ડ હેરિટેજ સૂચિમાં પવિત્ર સમૂહના હોયસાલાનો સમાવેશ કરવાની પ્રશંસા કરી છે.
યુનેસ્કો દ્વારા X પર એક પોસ્ટ શેર કરતા પ્રધાનમંત્રી શ્રીએ કહ્યું;
“ભારત માટે વધુ ગર્વ!
Hoysalas ના ભવ્ય પવિત્ર એન્સેમ્બલ્સ યુનેસ્કો વર્લ્ડ હેરિટેજ યાદીમાં અંકિત કરવામાં આવ્યા છે. હોયસાલા મંદિરોની કાલાતીત સુંદરતા અને જટિલ વિગતો ભારતની સમૃદ્ધ સાંસ્કૃતિક વારસો અને આપણા પૂર્વજોની અસાધારણ કારીગરીનો પુરાવો છે.”
CB/GP/JD
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં વધુ પ્રમાણમાં દર્દીઓ સ્વસ્થ થતા, સાજા થયેલા દર્દીઓની કુલ સંખ્યા 30 લાખને પાર થઈ ગઈ
- વેન્ટિલેટર પર 0.5% થી ઓછા, આઇસીયુમાં 2% અને ઓક્સિજન સપોર્ટ પર 3.5% કરતા ઓછા દર્દીઓ
- ભારતે કોવિડ-19 પરીક્ષણોમાં નવી સિદ્ધિઓ હાંસલ કરવાનું ચાલુ રાખ્યું
- સતત 2 દિવસથી 11.70 લાખથી વધુ નમૂનાઓનું પરીક્ષણ કરવામાં આવી રહ્યું છે
- ખૂબ ઉંચું પરીક્ષણ સ્તર હોવા છતાં, દૈનિક પોઝિટિવિટી દર 7.5% ની નીચે અને સંચિત પોઝિટિવિટી દર 8.5% કરતા ઓછો

Press Information Bureau
Ministry of Information and Broadcasting
Government of India
ભારતમાં વધુ પ્રમાણમાં દર્દીઓ સ્વસ્થ થતા, સાજા થયેલા દર્દીઓની કુલ સંખ્યા 30 લાખને પાર થઈ ગઈ, વેન્ટિલેટર પર 0.5% થી ઓછા, આઇસીયુમાં 2% અને ઓક્સિજન સપોર્ટ પર 3.5% કરતા ઓછા દર્દીઓ
વધુ વિગતો માટે : https://pib.gov.in/PressReleseDetail.aspx?PRID=1651265
ભારતે કોવિડ-19 પરીક્ષણોમાં નવી સિદ્ધિઓ હાંસલ કરવાનું ચાલુ રાખ્યું, સતત 2 દિવસથી 11.70 લાખથી વધુ નમૂનાઓનું પરીક્ષણ કરવામાં આવી રહ્યું છે, ખૂબ ઉંચું પરીક્ષણ સ્તર હોવા છતાં, દૈનિક પોઝિટિવિટી દર 7.5% ની નીચે અને સંચિત પોઝિટિવિટી દર 8.5% કરતા ઓછો
વધુ વિગતો માટે : https://pib.gov.in/PressReleseDetail.aspx?PRID=1651215
પ્રધાનમંત્રીએ આઇપીએસ પ્રોબેશનર્સ સાથે સંવાદ કર્યો
વધુ વિગતો માટે : https://pib.gov.in/PressReleseDetail.aspx?PRID=1651252
પ્રધાનમંત્રીએ US-ISPFના અમેરિકા- ભારત 2020 શિખર સંમેલનમાં વિશેષ સંબોધન કર્યું
વધુ વિગતો માટે : https://pib.gov.in/PressReleseDetail.aspx?PRID=1651145
યુએસ-આઈએસપીએફના અમેરિકા-ભારત શિખર સંમેલન 2020માં પ્રધાનમંત્રીના વિશેષ સંબોધનનો મૂળપાઠ
વધુ વિગતો માટે : https://pib.gov.in/PressReleseDetail.aspx?PRID=1651144
શ્રી પિયુષ ગોયલ કહ્યું કે દેશની નિકાસ અને આયાત સકારાત્મક વલણ દર્શાવે છે; વેપાર ખાધ સંકુચિત છે
વધુ વિગતો માટે : https://pib.gov.in/PressReleseDetail.aspx?PRID=1651202
04.09.2020 સુધીમાં ખરીફ પાક હેઠળ 1095.38 લાખ હેક્ટરનો વિક્રમી વિસ્તાર આવરી લેવામાં આવ્યો
વધુ વિગતો માટે : https://pib.gov.in/PressReleseDetail.aspx?PRID=1651248
(Visitor Counter : 181
સમાજીક ન્યાય અને અધિકારીતા મંત્રાલય
સામાજિક ન્યાય અને અધિકારીતા મંત્રાલય દ્વારા લૉકડાઉન શરુ થયું ત્યારથી અત્યાર સુધીમાં 1.27 કરોડ વંચિતો/ ભિક્ષુકો/નિરાશ્રિત લોકો માટે વિના મુલ્યે ભોજનની વ્યવસ્થા કરવામાં આવી
સામાજિક ન્યાય અને અધિકારીતા મંત્રાલય દ્વારા મુખ્ય મ્યુનિસિપલ કોર્પોરેશન સાથે મળીને લૉકડાઉન શરુ થયું ત્યારથી અત્યાર સુધીમાં  1.27 કરોડ વંચિતો/ભિક્ષુકો/નિરાશ્રિત લોકો માટે ભોજનની વ્યવસ્થા કરવામાં આવી છે. એક પ્રોજેક્ટ અંતર્ગત મંત્રાલય દ્વારા પહેલેથી જ દસ શહેરો; દિલ્હી, મુંબઈ, કોલકાતા, ચેન્નાઈ, હૈદરાબાદ,બેંગલુરુ, લખનઉ, નાગપુર, પટના અને ઇન્દોરને પસંદ કરવામાં આવ્યા હતા. તેનો ઉદ્દેશ્ય ભિક્ષુક પ્રવૃત્તિમાં સંકળાયેલા લોકોના પુનર્વસન માટે એક વ્યાપક યોજના અમલમાં મુકવાનો છે જેમાં રાજ્ય સરકારો/કેન્દ્ર શાસિત પ્રદેશો/સ્થાનિક શહેરી સંસ્થાઓ અને સ્વયંસેવી સંસ્થાઓ, સંગઠનોનો વગેરેની સહાયતા વડે તેમની ઓળખ, પુનર્વસન, મેડીકલ સુવિધાઓ પૂરી પાડવાની જોગવાઈ, કાઉન્સેલિંગ, શિક્ષણ અને કૌશલ્ય વિકાસને આવરી લેવામાં આવશે. આ યોજના અંતર્ગત રાજ્યો અને કેન્દ્ર શાસિત પ્રદેશોને તેમનું અમલીકરણ કરવા માટે 100% સહાયતા પૂરી પાડવામાં આવશે.
વર્તમાન સમયમાં દેશ કોવીડ-19 વિસ્ફોટના કારણે જે પરિસ્થિતિનો સામનો કરી રહ્યો છેઅને તેના કારણે સમગ્ર દેશમાં અમલમાં મુકવામાં આવેલ લૉકડાઉનના પરિણામે એવો ભય સેવાઈ રહ્યો હતો કે અત્યારના સમયમાં ભીખ માંગતા અને નિરાશ્રિત એવા અનેક લોકોએ ભૂખમરાના ભોજનની અછતના કારણે અનેક મુશ્કેલીઓનો સામનો કરવો પડશે. આબાબતને ધ્યાનમાં રાખતા દસ શહેરના મ્યુનિસિપલ કોર્પોરેશનને લૉકડાઉનના પગલે સુચના આપવામાં આવી હતી કે તેઓ તાત્કાલિક પણે ભીખ માંગવાની પ્રવૃત્તિમાં સંકળાયેલ અને નિરાશ્રિત લોકોને વિના મૂલ્યે રાંધેલું ભોજન પૂરું પાડવા માટે ભોજન કેન્દ્રો શરુ કરે. આ વ્યવસ્થા એવા લોકોને ઓળખી કાઢવા માટે પણ મદદરૂપ થશે કે જેમને ભવિષ્યમાં વ્યાપક રાષ્ટ્રીય પ્રોજેક્ટ અંતર્ગત આવરી શકાય.
શહેર અનુસારવંચિતો/ ભીખારીઓ/ નિરાશ્રિત લોકોને પૂરું પાડવામાં આવેલ ભોજનની વિગતો:
|
|
ક્રમ
|
|
શહેરનું નામ
|
|
વિના મૂલ્યે ભોજન પૂરું પાડવામાં આવેલ લોકોની સંખ્યા 
|
|
1.
|
|
દિલ્હી
|
|
75.0
|
|
2.
|
|
મુંબઈ
|
|
9.8
|
|
3.
|
|
કોલકાતા
|
|
1.3
|
|
4.
|
|
ચેન્નાઈ
|
|
3.5
|
|
5.
|
|
બેંગલુરુ
|
|
14.0
|
|
6.
|
|
હૈદરાબાદ
|
|
7.0
|
|
7.
|
|
નાગપુર
|
|
0.8
|
|
8.
|
|
ઇન્દોર
|
|
8.4
|
|
9.
|
|
લખનઉ
|
|
7.0
|
|
10.
|
|
પટના
|
|
0.5
|
||
|
કુલ
|
|
127.30 લાખ
GP/RP
(
માનવ સંસાધન વિકાસ મંત્રાલય
શ્રી ધર્મેન્દ્ર પ્રધાને રામકૃષ્ણ મિશનનો 'જાગૃત નાગરિક કાર્યક્રમ' શરૂ કર્યો
મંત્રીશ્રીએ તમામ શાળાઓમાં મૂલ્ય આધારિત શિક્ષણ માટે એક માળખું બનાવવાનું આહ્વાન કર્યું
કેન્દ્રીય શિક્ષણ અને કૌશલ્ય વિકાસ અને સાહસિકતા મંત્રી શ્રી ધર્મેન્દ્ર પ્રધાને રામકૃષ્ણ મિશનના વર્ગ I થી V ના વિદ્યાર્થીઓ માટે રામકૃષ્ણ મિશનનો ‘જાગૃતિ’ કાર્યક્રમ શરૂ કર્યો. સ્વામી શાંતાત્મનાદા, રામકૃષ્ણ મિશન, દિલ્હીના સચિવ; શ્રીમતી નિધિ છિબ્બર, ચેરપર્સન, CBSE અને KVS, NVS અને મંત્રાલયના અન્ય અધિકારીઓ આ પ્રસંગે ઉપસ્થિત હતા.
આ પ્રસંગે બોલતા શ્રી પ્રધાને કહ્યું કે NEP 2020 સ્વામી વિવેકાનંદની ફિલસૂફીથી ખૂબ પ્રેરિત છે. સ્વામી વિવેકાનંદથી માંડીને શ્રી અરવિંદો અને મહાત્મા ગાંધી સુધી, આપણા ઘણા મહાનુભાવોએ દેશને આગળ લઈ જવા માટે પ્રગતિશીલ અને આપણા સંસ્કૃતિના મૂલ્યોમાં મૂળ ધરાવતી શિક્ષણ પ્રણાલીની કલ્પના કરી હતી. તેમણે જણાવ્યું કે સામાજિક પરિવર્તન એ શિક્ષણના મુખ્ય ધ્યેયો પૈકીનું એક છે. ભૌતિક સંપત્તિ કરતાં મૂલ્યો અને શાણપણ વધુ મહત્વપૂર્ણ છે. ભાવિ-તૈયાર અને સામાજિક રીતે સભાન પેઢીના નિર્માણ માટે મૂલ્ય આધારિત શિક્ષણ મહત્વપૂર્ણ છે, એમ તેમણે ઉમેર્યું હતું.
તેમણે વધુમાં જણાવ્યું હતું કે રામકૃષ્ણ મિશન પાસે લાગુ શિક્ષણ આપવાનો વારસો છે. એવા સમયે જ્યારે આપણે NEP 2020 લાગુ કરી રહ્યા છીએ, તે ધોરણ 1 થી 8 માટેના કાર્યક્રમો બનાવવા ઉપરાંત 9 થી 12 માટે આવા મૂલ્ય આધારિત શૈક્ષણિક કાર્યક્રમો બનાવવા પર પણ ભાર મૂકવો જોઈએ. તેમણે કહ્યું કે આ અનોખી પહેલ NEP 2020ની ફિલસૂફી સાથે સંલગ્ન બાળકના સર્વાંગી વ્યક્તિત્વ વિકાસને સુનિશ્ચિત કરવાની દિશામાં એક પગલું છે.
શ્રી પ્રધાને ભાર મૂક્યો કે આપણી શિક્ષણ પ્રણાલી રાષ્ટ્રીય પ્રાથમિકતાઓ સાથે જોડાયેલી હોવી જોઈએ. આપણે 21મી સદીના એવા નાગરિકો બનાવવાના છે જે વૈશ્વિક જવાબદારીઓ નિભાવી શકે. વિદ્યાર્થીઓ માટે શિક્ષકની આગેવાની હેઠળની સર્વગ્રાહી શિક્ષણ પ્રણાલી પર ધ્યાન કેન્દ્રિત કરીને NEP 2020 એ દિશામાં એક પગલું છે, એમ તેમણે ઉમેર્યું.
મંત્રીએ CBSEને જીવનના પડકારો માટે તૈયાર અને રાષ્ટ્રીય પ્રગતિ અને વૈશ્વિક કલ્યાણ માટે પ્રતિબદ્ધ ટેલેન્ટ પૂલ બનાવવા માટે બાલવાટિકાથી ધોરણ XII સુધીની તમામ શાળાઓમાં મૂલ્ય આધારિત શિક્ષણને પ્રોત્સાહિત કરવા માટે સલાહકાર માળખું સ્થાપિત કરવા હાકલ કરી હતી.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 192